钦定古今图书集成/明伦汇编/氏族典/第628卷 > 《郑樵通志》 > 赫连定
## 钦定古今图书集成/明伦汇编/氏族典/第628卷 > 《郑樵通志》 > 赫连定

按《魏书赫连定传》：“昌弟定，小字直獖，屈孑之第五子，
凶暴无赖。昌败，定奔于平凉，自称尊号，改年胜光。定
遣其将寇麟城，始平公隗归讨破之。定又将数万人
东击归，世祖亲率轻骑袭平凉。定救平凉，方陈自固，
世祖四面围之，断其水草。定不得水，引众下原。诏武
卫将军丘眷击之，众溃，定被创，单骑遁走，收其馀众”，
乃西保上邽。神麚四年，为吐谷浑慕璝所袭擒定送
京师，伏诛。